b'\n_START_ARTICLE_\nRadio Karen\n_START_SECTION_\nTV-program og kritik\n_START_PARAGRAPH_\nRadio Karen havde igennem et par \xc3\xa5r samarbejdet med Anders Hoffmann og Martin Wichmann Andersen i forbindelse med skabelsen af deres animerede dukketeater om radioen. Anders og Martin har sammen med Nordisk Film produceret en r\xc3\xa6kke episoder hvor lydsiden er \xc3\xa6gte Radio Karen. Dukkerne har de dog selv fundet p\xc3\xa5 og det hele er indspillet p\xc3\xa5 Nordisk Film i Valby._NEWLINE_Serien havde premiere p\xc3\xa5 TV2 Zulu den 14. februar 2011._NEWLINE_Tv-programmet "Radio Karen" har v\xc3\xa6ret kritiseret, da flere kritikere mener, at programmet "sparker til dem der ligger ned" og udstiller de svageste personer i samfundet. Til trods for denne kritik reklamerer Radio Karen p\xc3\xa5 deres egen hjemmeside for tv-programmet, hvor de blandt andet skriver om, hvordan programmet blev produceret.'